SUSCO เผยกำไรไตรมาส 2 หดตัว 24% เหลือ 73 ลบ. เหตุปริมาณ-ราคาขายลดลง
SUSCO เผยกำไรไตรมาส 2 หดตัว 24% เหลือ 73 ลบ. จากช่วงเดียวกันเมื่อปีก่อนมีกำไร 95 ลบ. เหตุปริมาณ-ราคาขายลดลง ขณะที่งวด 6 เดือน กำไรลดลง 81% เหลือ 48 ลบ. จากช่วงเดียวกันของปีก่อนมีกำไร 259 ลบ.
11 ส.ค. 2563

บริษัท ซัสโก้ จำกัด (มหาชน) หรือ SUSCO รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทฯ และบริษัทย่อยมีปริมาณการขายน้ำมันรวม 224.767 ล้านลิตร ลดลงจากช่วงเวลาเดียวกันของปี 2562 เป็ นจํานวน 126.819 ล้านลิตร หรือลดลงร้อยละ 36.07 มีรายได้รวม 2,986.54 ล้านบาท ลดลงจากช่วงเวลาเดียวกันของปี 2562 เป็นจํานวน 4,412.48 ล้านบาท หรือลดลงร้อยละ 59.64 เนื่องจากสาเหตุที่สําคัญคือ ปริมาณการขายที่ลดลงจากการปิดประเทศ ห้ามทําการบินทั้งในประเทศและระหว่างประเทศในช่วงโควิด และราคาขายที่ลดลงจากราคาน้ำมันในตลาดโลกทีลดลง
อีกทั้ง บริษัทฯและบริษัทย่อย มีกําไรก่อนภาษีเงินได้จํานวน 85.94 ล้านบาท ลดลงจากช่วงเวลาเดียวกันของปี 2562 ทีมีกําไรก่อนภาษีเงินได้จํานวน 117.98 ล้านบาท เป็นจํานวน 32.04 ล้านบาท เนื่องจากสาเหตุดังกล่าวข้างต้น ทําให้บริษัทฯ และบริษัทย่อยมีกําไรสุทธิหลังภาษีเงินได้จํานวน 72.61 ล้านบาท ลดลงจากช่วงเวลาเดียวกันของปี 2562 ทีมีกำไรสุทธิหลังภาษีเงินได้จํานวน 95.19 ล้านบาท เป็นจํานวน 22.58 ล้านบาท